CELEX: 32008R0635
Language: bg
Date: 2008-07-03 00:00:00
Title: Регламент (ЕО) № 635/2008 на Комисията от 3 юли 2008 година за адаптиране на квотите за улов на атлантическа треска, които да се предоставят на Полша в Балтийско море (подразделения 25—32, води на ЕО) от 2008 до 2011 година съгласно Регламент (ЕО) № 338/2008 на Съвета

4.7.2008   
            
            
               BG
            
            
               Официален вестник на Европейския съюз
            
            
               L 176/8
            
         
      РЕГЛАМЕНТ (ЕО) № 635/2008 НА КОМИСИЯТА
   
   от 3 юли 2008 година
   за адаптиране на квотите за улов на атлантическа треска, които да се предоставят на Полша в Балтийско море (подразделения 25—32, води на ЕО) от 2008 до 2011 година съгласно Регламент (ЕО) № 338/2008 на Съвета
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (1), и по-специално член 23, параграф 1 от него,
   като има предвид, че:
   
               (1)
            
            
               Вследствие на националните проучвания, извършени през 2007 г., Комисията бе уведомена от Полша, че тя е превишила своята квота за атлантическа треска в източната част на Балтийско море (подразделения 25—32, води на ЕО) за 2007 г. с 8 000 t.
            
         
               (2)
            
            
               Съгласно член 23, параграф 1 от Регламент (ЕИО) № 2847/93 Комисията въвежда приспадане от годишната квота, когато установи, че уловът на риба от държава-членка е превишил нейната квота от запаса.
            
         
               (3)
            
            
               Член 2 от Регламент (ЕО) № 338/2008 на Съвета от 14 април 2008 г., предвиждащ адаптиране на квотите за улов на атлантическа треска, които да се предоставят на Полша в Балтийско море (подразделения 25—32, води на ЕО) от 2008 до 2011 година (2), предвижда приспадане за период от четири години, състоящо се в намаление 10 % през 2008 г. от количеството, уловено в превишение през 2007 г., и намаления 30 % през 2009, 2010 и 2011 г. от количеството, уловено в превишение през 2007 г.
            
         
               (4)
            
            
               Мерките, предвидени в настоящия регламент, са в съответствие със становището на Комитета по рибарство и аквакултури,
            
         ПРИЕ НАСТОЯЩИЯ РЕГЛАМЕНТ:
   Член 1
   Квотата за атлантическа треска в Балтийско море (подразделения 25—32, води на ЕО), предоставена на Полша от 2008 до 2011 година, се намалява, както е посочено в приложение I.
   Член 2
   Настоящият регламент влиза в сила в деня след датата на неговото публикуване в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 3 юли 2008 година.
      
         
            За Комисията
         
         Joe BORG
         
         
            Член на Комисията
         
      
   
   
      (1)  ОВ L 261, 20.10.1993 г., стр. 1. Регламент, последно изменен с Регламент (ЕО) № 1098/2007 (ОВ L 248, 22.9.2007 г., стр. 1).
   
      (2)  ОВ L 107, 17.4.2008 г., стр. 1.
   
      ПРИЛОЖЕНИЕ
      
                   
               
               
                  Приспадания по квотите 2008-2011 г.
               
            
                  Държава
               
               
                  Биологични видове
               
               
                  Код на запаса
               
               
                  Зона
               
               
                  2008
               
               
                  2009
               
               
                  2010
               
               
                  2011
               
            
                  Полша
               
               
                  Атлантическа треска (Gadus morhua)
               
               
                  COD/3D25 до COD/3D32
               
               
                  подразделения 25—32 (води на ЕО)
               
               
                  800
               
               
                  2 400
               
               
                  2 400
               
               
                  2 400